รสนา โตสิตระกูล

รสนา โตสิตระกูล (เกิด 27 กันยายน พ.ศ. 2496) เป็นนักการเมืองและนักรณรงค์ด้านสุขภาพและสิทธิผู้บริโภค มีบทบาทสำคัญในการเปิดโปงขบวนการทุจริต กรณีการจัดซื้อยาและเวชภัณฑ์ในกระทรวงสาธารณสุข เมื่อ พ.ศ. 2541 ยับยั้งการแปรรูปรัฐวิสาหกิจ การไฟฟ้าฝ่ายผลิตแห่งประเทศไทย เมื่อ พ.ศ. 2548
ใน พ.ศ. 2549 น.ส.รสนา ได้รับเลือกตั้งเป็นสมาชิกวุฒิสภา กรุงเทพมหานคร โดยได้รับคะแนนเป็นอันดับ 4 (แต่ไม่ได้ปฏิบัติหน้าที่ เพราะเกิดรัฐประหาร 19 กันยา เสียก่อน) จากนั้นใน พ.ศ. 2551 เธอได้ลงรับสมัครรับเลือกตั้งเป็นสมาชิกวุฒิสภา กรุงเทพมหานคร หมายเลข 5 โดยได้รับคะแนนเป็นอันดับที่ 1 ซึ่งมีคะแนนนำอันดับที่ 2 นายนิติพงษ์ ห่อนาค นักแต่งเพลงชื่อดังอย่างขาดลอย (น.ส.รสนา โตสิตระกูล ได้คะแนนทั้งหมด 743,397 คะแนน ส่วนนายนิติพงษ์ ห่อนาค ได้คะแนนประมาณ 200,000 คะแนน) ได้รับรองจาก กกต. แล้ว
ในปี พ.ศ. 2565 น.ส.รสนา ได้ลงสมัครรับเลือกตั้งในการเลือกตั้งผู้ว่าราชการกรุงเทพมหานคร ในนามผู้สมัครอิสระ แต่ไม่ได้รับเลือกตั้ง

**การศึกษา**
น.ส.รสนาจบชั้นมัธยมศึกษาจากโรงเรียนสตรีมหาพฤฒาราม และจบปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ เมื่อ พ.ศ. 2517 เธอได้สมรสและมีบุตรแล้วกับนายสันติสุข โสภณสิริ แต่มิได้จดทะเบียนสมรสจึงยังใช้คำนำหน้านามว่า "นางสาว" อยู่

**การทำงาน**
บทบาทการทำงานที่ผ่านมา ส่วนใหญ่จะเกี่ยวกับเรื่องสิทธิผู้โภคและการมีส่วนร่วมของผู้บริโภค หรือเป็นกรรมการในฐานะตัวแทนผู้บริโภค- อดีตกรรมการอิสระ บริษัท อสมท จำกัด (มหาชน)- อดีตกรรมการผู้ทรงคุณวุฒิ สภาการหนังสือพิมพ์แห่งชาติ- กรรมการ มูลนิธิสุขภาพไทย- กรรมการ มูลนิธิโกมลคีมทอง- แกนนำเครือข่าย 30 องค์กรพัฒนาเอกชนเพื่อผู้บริโภค- กรรมการเตรียมการจัดตั้งสภาพัฒนาการเมือง และยกร่างแผนแม่บทพัฒนาการเมือง สำนักเลขาธิการนายกรัฐมนตรี- กรรมาธิการวิสามัญศึกษาและติดตามกระบวนการและมาตรการป้องกันและปราบปรามการทุจริตและประพฤติมิชอบ สภานิติบัญญัติ- ประธาน สหพันธ์องค์กรผู้บริโภค (2 สมัย)- อดีตสมาชิกวุฒิสภา กรุงเทพมหานคร ปี 2551 จากการเลือกตั้งสมาชิกวุฒิสภาไทยเป็นการทั่วไป พ.ศ. 2551

**ผลงานที่เป็นข่าว**
 เข้าร่วมโครงการพัฒนาชนบทเมื่อเป็นนักศึกษาชั้นปีที่ 1 ที่ธรรมศาสตร์ ซึ่งถือเป็นจุดเริ่มต้นแห่งปณิธานในการอุทิศตนเพื่อชาติ - ตรวจสอบทุจริตยา หนึ่งในแกนนำในการเคลื่อนไหวล่ารายชื่อ 50,000 รายชื่อ เพื่อยื่นตรวจสอบการทุจริตยาของกระทรวงสาธารณสุข จนเป็นเหตุให้รัฐมนตรีว่าการกระทรวงสาธารณสุขในขณะนั้น นายรักเกียรติ สุขธนะ ถูกศาลตัดสินจำคุกเป็นเวลา 15 ปี และถูกยึดทรัพย์เป็นจำนวน 233.8 ล้านบาท (รวมเวลาการเคลื่อนไหวทั้งสิ้นกว่า 6 ปี)- ยับยั้งการแปรรูปการไฟฟ้าฝ่ายผลิตแห่งประเทศไทย (กฟผ.) ยื่นเรื่องต่อศาลปกครองในการยับยั้งการแปรรูปของ กฟผ. อันนำมาสู่คำสั่งเพิกถอนพระราชกฤษฎีกาแปรรูป กฟผ. ทั้ง 2 ฉบับ - เป็นหนึ่งในแกนนำฟ้องร้องคดีของบริษัทปิโตรเลียมแห่งประเทศไทย หรือ ปตท. จนส่งผลให้ตลาดหลักทรัพย์แห่งประเทศไทยได้รับความเสียหายเป็นมูลค่าหลายพันล้านบาท- จากเหตุการณ์ที่พันธมิตรเพื่อประชาธิปไตย (พธม.) ได้ดำเนินการการเรียกร้องต่อรัฐบาลทักษิณ ชินวัตร ให้ลาออกตั้งแต่ปี 2548 รสนาได้ให้การสนับสนุนกลุ่มดังกล่าว ตั้งแต่ปี 2548 ในปี 2551 ได้อยู่ระหว่างการดำรงตำแหน่งสมาชิกวุฒิสภา จึงได้มีวิธีการเรียกร้องสิทธิให้กับประชาชนในนาม กลุ่ม 40 สว.

**ผลงานทางการเมืองและสังคม**
 พ.ศ. 2547  จับนักการเมืองติดคุก - ยึดทรัพย์ ในคดีทุจริต    เป็นคดีแรกของประวัติศาสตร์- พ.ศ. 2549  ชนะคดี แปรรูป กฟผ.หยุดยั้งค่าไฟแพงเพื่อตลาดหุ้น- พ.ศ. 2550  ฟ้องคดีจนศาลสั่ง ปตท. คืนท่อก๊าซสกัดการผูกขาดก๊าซธรรมชาติ  - พ.ศ. 2551  ได้รับเลือกตั้งเป็น สว.กทม. ด้วยคะแนนสูงที่สุดในประเทศไทย ด้วยคะแนน 743,397  คะแนน- พ.ศ. 2551  ผลักดันการตั้งกรรมาธิการสามัญตรวจสอบทุจริตของ สว. สำเร็จ เป็นครั้งแรก  - พ.ศ. 2552 - ปัจจุบัน  เป็นผู้นำการขับเคลื่อนเพื่อความเป็นธรรมด้าน “พลังงาน ”- พ.ศ. 2558  ร่วมคว่ำมติสภาปฏิรูปแห่งชาติด้านการเปิดสัมปทานปิโตรเลียมที่ไม่โปร่งใส- พ.ศ. 2562  จัดตั้งและระดมทุน “กองทุนแสงอาทิตย์” เพื่อติดตั้งโซลาร์เซลล์ (Solar PV rooftop)  ให้โรงพยาบาลทุกจังหวัด ทั่วไทย- พ.ศ. 2562  ร่วมต่อสู้จน “ ยกเลิกสิทธิบัตรกัญชาต่างชาติ” สำเร็จ

**ผลงานเขียนและแปล**
 ปฏิวัติยุคสมัยด้วยฟางเส้นเดียว แปลจาก The One Straw Revolution ของ มาซาโนบุ ฟูกูโอกะ- ภูมิปัญญาท้องถิ่นกับการจัดการความรู้ เขียนร่วมกับ เอกวิทย์ ณ ถลาง, นิธิ เอียวศรีวงศ์, วิจารณ์ พานิช และหม่อมราชวงศ์นงคราญ ชมพูนุช- จุดเปลี่ยนแห่งศตวรรษ โดย ฟริตจ๊อป คราปร้า (แปลร่วม)- คำตอบอยู่ที่หมู่บ้าน โดย มหาตมะ คานธี (บรรณาธิการ)- เดิน : วิถีแห่งสติ โดย ติช นัท ฮันห์- คือเมฆสีขาวทางก้าวเก่าแก่ 1-3 โดย ติช นัท ฮันห์ (แปลร่วม)- สัมผัสแห่งรักเพื่อสุขภาพลูกน้อย (คู่มือและดีวีดีเกี่ยวกับการนวดสัมผัสทารก)- วีรชนต้านคอร์รัปชั่น

**มุมมองศาสนา**
รสนากล่าวว่าเธอไม่มีความเอนเอียงทางการเมือง แต่เธอสนับสนุนสิ่งที่เรียกว่า การสนับสนุนคตินิยมสิทธิสตรีของชาวพุทธ

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
   เว็บไซต์ของ รสนา โตสิตระกูล date=2008-03-02 
**  Hi5 ส่วนตัวของ รสนา โตสิตระกูล date=2008-03-08 
**  YouTube ของ รสนา โตสิตระกูล-  ประวัติ รสนา โตสิตระกูล date=2006-02-14  ที่มูลนิธิสุขภาพไทย-  คำสัมภาษณ์ ในนิตยสารสารคดี กุมภาพันธ์ 2549 date=2007-03-11 -  'รสนา โตสิตระกูล' มอบชีวิตและหัวใจให้แผ่นดิน มีนาคม 2549 date=2006-04-09 
หมวดหมู่:นักสิทธิมนุษยชน
หมวดหมู่:นักการเมืองสตรีชาวไทย
หมวดหมู่:การเมืองภาคประชาชน
หมวดหมู่:สมาชิกวุฒิสภากรุงเทพมหานคร
หมวดหมู่:สมาชิกสภาปฏิรูปแห่งชาติ
หมวดหมู่:บุคคลจากโรงเรียนสตรีวัดมหาพฤฒาราม ในพระบรมราชินูปถัมภ์
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:บุคคลที่ยังมีชีวิตอยู่
หมวดหมู่:นักการเมืองที่เป็นแนวร่วมกปปส.